Diari Oficial de la Generalitat Valenciana


Sumari del DOGV 7608, del 04-09-2015 (2015/7304)

ORDRE 1/2015, de 14 de juliol, de la Conselleria de Sanitat Universal i Salut Pública, per la qual s'aproven les bases i es convoca la concessió d'una beca per a la realització de pràctiques professionals en les dependències de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7608

Data del DOGV
:   04-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7304


Data del document
:   14-07-2015

Organisme emissor
:   Conselleria de Sanitat Universal i Salut Pública

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

ORDRE 1/2015, de 14 de juliol, de la Conselleria de Sanitat Universal i Salut Pública, per la qual s'aproven les bases i es convoca la concessió d'una beca per a la realització de pràctiques professionals en les dependències de la Conselleria de Sanitat Universal i Salut Pública. [2015/7304]  
L'objectiu de la present convocatòria és fomentar la formació de les persones jóvens titulades universitàries en el camp de l'Administració sanitària, que els permeta conéixer com s'apliquen els coneixements adquirits durant els seus estudis, així com participar en la seua aplicació.  
Les ajudes convocades per mitjà de la present ordre no necessiten notificació a la Comissió Europea per no reunir els requisits de l'article 107 del Tractat de Funcionament de la Unió Europea, de conformitat amb allò que s'ha assenyalat en el Decret 147/2007, de 7 de setembre, per no suposar un avantatge econòmic, ja que els beneficiaris d'estes no exercixen activitats econòmiques en què puguen oferir béns o servicis en el mercat. Per tant, no és possible que hi haja falsejament de la competència.  
D'altra banda, l'elaboració i publicació d'esta ordre s'emmarca dins de les exigències contingudes en la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de l'esmentada llei, el Decret 132/2009, de 4 de setembre, del Consell, pel qual es regula la concessió de beques, i el Real Decreto1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació.  
  
En virtut del que s'exposa i de conformitat amb el que establix la Llei 38/2003, de 17 de novembre, General de Subvencions, el Decret 132/2009, de 4 de setembre, del Consell, pel qual es regula la concessió de beques, i fent ús de les competències assignades en els articles 26 i següents del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com els articles 28 de la Llei 5/1983, de 30 de desembre, del Consell, i el 47.11 del Text Refós de la Llei d'Hisenda Pública de la Generalitat Valenciana,  
  
  
ORDENE  
  
Article1. Objecte  
Convocar la concessió, en règim de concurrència competitiva, d'una beca per a completar la formació de les persones jóvens titulades universitàries en Dret en matèries relacionades amb el suport a les associacions de pacients i/o familiars a través de convocatòries d'ajudes, i amb la protecció dels drets dels pacients, per mitjà de la realització de pràctiques en les dependències de la Conselleria de Sanitat Universal i Salut Pública.  
  
Article 2. Bases  
Aprovar les bases que s'adjunten com a annex d'esta ordre, les quals regiran en l'esmentada convocatòria.  
  
Article 3. Finançament  
La dotació econòmica de la beca tindrà un import total màxim de 12.000 euros (dotze mil euros), que es finançaran amb càrrec a l'aplicació pressupostària 71.45.19.7997.039.77 capítol 4, codi línia comptable T4510000, dels pressupostos de la Generalitat, d'acord amb el desglossament següent:  
  
 2015 2016 TOTAL  
6.000,00 6.000,00 12.000,00  
  
I per al supòsit de pròrroga, el seu equivalent en el pressupost de gastos de la Conselleria de Sanitat Universal i Salut Pública en l'exercici corresponent, quan es donen les circumstàncies previstes en les bases de l'annex I.  
De conformitat amb el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre Actualització, Adequació i Modernització del Sistema de Seguretat Social, es procedirà al finançament de la quota empresa de la Seguretat Social de l'adjudicatari de la present convocatòria amb càrrec a l'anterior aplicació i codi de línia, pels imports que s'establisquen en la normativa vigent en la matèria.  
  
  
  
DISPOSICIONS FINALS  
  
Primera. Normativa  
En tot allò no regulat en esta ordre, caldrà ajustar-se al que disposen els preceptes bàsics de la Llei 38/2003, de 17 de novembre, General de Subvencions, i del Reglament 887/2006, de 21 de juliol; el Decret 132/2009, de 4 de setembre, del Consell, pel qual es regula la concessió de beques, i l'ordre 17/2011, de 6 de maig, de la Conselleria de Justícia i Administracions Públiques, per la qual es desplega el capítol II de les beques de pràctiques professionals del Decret 132/2009 precitat.  
  
  
Segona. Facultat d'exercici i desplegament  
Es delega en la direcció general amb competències en matèria d'atenció al pacient la facultat de resoldre les beques i de dictar les resolucions i instruccions necessàries per al desplegament i execució d'esta ordre.  
  
Tercera. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
Quarta. Recursos  
Contra esta ordre, que posa fi a la via administrativa, es podrà interposar, potestativament, un recurs de reposició davant del mateix òrgan que l'ha dictada, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol via que es considere oportuna.  
  
  
València, 14 de juliol de 2015  
  
La consellera de Sanitat Universal i Salut Pública,  
CARMEN MONTÓN GIMÉNEZ  
  
  
  
ANNEX I  
Bases de la convocatòria per a la concessió d'una beca,   
per a la realització de pràctiques professionals en matèria  
d'atenció al pacient, en les dependències   
de la Conselleria de Sanitat Universal i Salut Pública  
  
Primera. Objecte  
La present convocatòria té com a objecte la concessió d'una beca, en règim de concurrència competitiva, que tindrà com a objecte completar la formació de les persones jóvens titulades universitàries en Dret en l'àmbit d'atenció al pacient, en relació amb el suport a les associacions de pacients i/o familiars a través de convocatòries d'ajudes, i amb la protecció dels drets dels pacients per mitjà de l'elaboració de normativa.  
  
Segona. Nombre i organisme en què s'efectuaran les pràctiques  
1. Es concedirà una beca i estarà destinada a persones llicenciades o graduades en Dret.  
2. La persona beneficiària realitzarà les seues pràctiques en les dependències de la Conselleria de Sanitat Universal i Salut Pública, en la direcció general amb competències en matèria d'atenció al pacient, en la ciutat de València.  
  
Tercera. Dotació econòmica i pagament de la beca  
1. La dotació de la beca serà de mil euros bruts mensuals (1.000 ?). Sobre l'esmentat import caldrà practicar la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres que, si és el cas, pogueren correspondre.  
2. En cas de pròrroga de la beca, la seua quantia podrà ser actualitzada amb els límits que assenyale la corresponent llei de pressupostos de la Generalitat, sense perjuí del que dispose la resolució que la conselleria competent en matèria d'hisenda dicte per a cada any a què afecte la pròrroga, en virtut del que establixen els apartats 1 i 3 de l'article 17 i disposició final segona del Decret 132/2009, de 4 de setembre, del Consell, pel qual es regula la concessió de beques.  
  
3. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
4. L'import s'abonarà per mensualitats vençudes, prèvia certificació de la persona titular de la Direcció General amb competències en matèria d'atenció al pacient.  
5. En el cas que, concedida la beca, algun període de desenvolupament de les pràctiques no es realitze durant un mes complet i implique un meritació econòmica a favor del beneficiari o beneficiària inferior a la corresponent a un mes natural, la prestació econòmica serà proporcional a l'esmentat període.  
  
En estos supòsits es garantirà, en tot cas, el dret de l'interessat a l'audiència.  
  
Quarta. Duració de la beca  
1. El període de duració de la beca començarà el dia indicat en la resolució de la present convocatòria que, en cap cas, podrà ser anterior a l'1 de juliol de 2015, i tindrà una duració fins a 12 mesos, comptat des del dia indicat en esta, sempre que existisca crèdit adequat i suficient en els pressupostos de la Generalitat per als exercicis corresponents.  
  
2. El període de duració de la beca podrà prorrogar-se, sense necessitat d'una nova convocatòria, fins a un màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecta la pròrroga i que l'exercici de l'activitat que s'estiga efectuant així ho requerisca o aconselle.  
  
3. A fi de maximitzar el període de formació dels becaris o becàries, en el cas que l'inici de les beques siga posterior a la data indicada en la present base, podran ajustar-se els imports previstos en la convocatòria, sempre que hi haja crèdit adequat i suficient en els pressupostos corresponents.  
  
Cinquena. Comissió avaluadora  
1. Per a l'examen de les sol·licituds de la beca i l'elaboració de les oportunes propostes es constituirà una comissió avaluadora, que estarà integrada pels membres següents:  
Presidència: titular de la direcció del servei amb competències en matèria d'atenció al pacient o persona que designe en la seua substitució.  
Secretaria: un funcionari de la direcció general amb competències en matèria d'atenció al pacient, designat pel seu titular.  
Vocals:  
Tres funcionaris de la direcció general amb competències en matèria d'atenció al pacient designats pel seu titular o persones que designe en la seua substitució.  
2. La comissió avaluadora podrà servir-se d'assessors externs, personal funcionari de la Generalitat, quan ho considere convenient.  
3. La comissió se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4. Prendrà els seus acords per majoria simple, s'alçarà acta de les sessions que tinguen lloc i dels acords que adopte, de conformitat amb l'article 18 del Decret 132/2009, de 4 de setembre, del Consell, pel qual es regula la concessió de beques.  
  
Sexta. Instrucció del procediment  
L'òrgan encarregat de l'ordenació i instrucció del procediment serà la direcció general amb competències en matèria d'atenció al pacient que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se una resolució.  
  
Setena. Sol·licitud  
1. El termini de presentació de les sol·licituds serà de 15 dies hàbils comptats a partir de l'endemà de la publicació de la convocatòria en el Diari Oficial de la Comunitat Valenciana.  
2. Les persones aspirants a obtindre la beca presentaran exclusivament la sol·licitud per via electrònica. Per a això accediran a la seu electrònica de la Generalitat Generalitat https://sede.gva.es, punxaran en l'apartat «Serveis en línia» i buscaran el tràmit de sol·licitud de beca dissenyat a este efecte. Per a poder realitzar la presentació, el sol·licitant haurà de disposar de firma electrònica, per mitjà d'un certificat reconegut per a ciutadans emés per l'Agència de Tecnologia i Certificació Electrònica www.acc.es. o si és el cas DNI electrònic.  
En l'esmentat tràmit s'especificarà el currículum, a fi de poder obtindre una autobaremació inicial dels mèrits presentats de forma automàtica.  
En el cas que es presenten més d'una sol·licitud per a la mateixa convocatòria, només es tindrà en compte l'última presentada, i s'arxivaran les anteriors.  
Hi ha una adreça electrònica d'assistència tècnica, generalitat\_en\_doh@dnv.br destinat a resoldre qualsevol problema tècnic relacionat amb la presentació electrònica de la sol·licitud.  
3. El formulari de sol·licitud incorpora una declaració responsable per mitjà de la qual el sol·licitant manifesta sota la seua responsabilitat que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, i queda a disposició de la Generalitat per a la comprovació, el control i la inspecció que es consideren oportuns. Segons el que disposa l'article 71 bis de la Llei 30/1992, de 26 de novembre, la inexactitud, falsedat o omissió, de caràcter essencial, en qualsevol dada, o manifestació, en la declaració responsable esmentada, així com la falta d'acreditació dels requisits exigits, determinarà la impossibilitat de continuar amb la convocatòria.  
4. Igualment, l'esmentat formulari de sol·licitud inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
5. La presentació de la sol·licitud en el registre electrònic es podrà acreditar per mitjà del rebut expedit per este de manera automàtica. Es podrà recuperar l'esmentat justificant de registre accedint a l'àrea personal thtps://www.tramita.gva.es/cdc/, apartat «Sol·licituds entregades».  
Als efectes del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garantix que la data i l'hora assignada en el rebut és l'hora oficial que establix el Reial Institut i Observatori de l'Armada.  
La recepció en dia inhàbil de la sol·licitud en la unitat corresponent s'entén efectuada el primer dia hàbil següent. Es consideren inhàbils els que tinguen la condició de festes oficials a la Comunitat Valenciana.  
  
6. El sol·licitant podrà realitzar el seguiment de la tramitació de la beca, accedint a la sol·licitud electrònica i seleccionant el tràmit de consulta de beca creat a este efecte.  
7. La presentació de la sol·licitud per a optar a esta beca, sense perjuí d'una possible impugnació, implicarà l'acceptació per la persona sol·licitant de les bases d'esta convocatòria.  
8. Si la sol·licitud presentada en el termini no reunix els requisits indicats en esta convocatòria o no és aportada alguna documentació de l'exigida en esta, es requerirà l'interessat per a la seua esmena en el termini màxim de 10 dies hàbils, i se li indicarà que, si no ho fa, se'l tindrà per desistit de la seua sol·licitud. L'esmentada esmena es realitzarà també de forma electrònica seleccionant el tràmit creat a este efecte.  
  
Huitena. Requisits dels sol·licitants  
1. Les persones que sol·liciten participar en la convocatòria hauran de reunir els següents requisits i acreditar-los, documentalment, a la data de finalització del termini de presentació de sol·licituds.  
a) No ser major de 35 anys.  
b) Estar en possessió del títol oficial universitari de Dret, expedit i homologat per les autoritats espanyoles corresponents, i que no hagen transcorregut més de cinc anys des de la seua obtenció.  
c) No haver sigut beneficiari de beques de pràctiques professionals en la Generalitat per un període igual o superior a 36 mesos.  
d) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions. La justificació de no estar incurs en les prohibicions contingudes en els apartats 2 i 3 de l'esmentat article s'acreditarà per mitjà d'una declaració responsable inclosa en el model de sol·licitud, que estarà accessible en la seu electrònica de la Generalitat www.gva.es.  
2. No podran optar a la beca els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos per a la seua finalització.  
  
Novena. Presentació de la documentació acreditativa dels mèrits  
  
1. Juntament amb la sol·licitud i el currículum presentats per via electrònica, no s'adjuntarà cap documentació.  
2. Els sol·licitants presentaran la documentació acreditativa dels mèrits al·legats en el currículum, en el moment de l'entrevista, o quan així se'ls requerisca per la comissió de valoració corresponent.  
  
La documentació acreditativa haurà de ser:  
a) Còpia compulsada del DNI o document d'identitat de qualsevol dels països membres de la Unió Europea. La comprovació directa de les dades d'identificació (DNI) podrà ser demanada per l'Administració, sempre que s'autoritze expressament en la sol·licitud. En cas contrari, la persona sol·licitant quedarà obligada a presentar còpia compulsada del DNI.  
b) Còpia compulsada del títol de persona llicenciada, o graduada en Dret, homologat a Espanya.  
c) Expedient acadèmic compulsat amb la nota mitjana oficial.  
d) Còpia compulsada de qualsevol altre document que acredite la possessió de títols d'idiomes o altres, màsters, cursos, mèrits docents, investigadors o professionals que es desitge al·legar.  
e) L'experiència professional i laboral s'acreditarà, exclusivament, per mitjà de la presentació d'un informe de la vida laboral i còpia compulsada de contractes o certificats d'empresa, que reflectisquen l'activitat professional i laboral relacionada directament amb la beca.  
f) Documentació que acredite trobar-se en algun dels supòsits establits en l'apartat 2 de la base novena d'este annex.  
3. Els mèrits que no siguen acreditats suficientment no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si en qualsevol moment del procés la comissió avaluadora corresponent s'assabenta que algun dels sol·licitants no posseïx la totalitat dels requisits exigits, ha de requerir-li l'acreditació d'estos requisits. En el cas que no siguen acreditats en el termini que s'establisca en el requeriment efectuat, quedarà exclòs del procés, prèvia indicació de les inexactituds o falsedats formulades pel sol·licitant.  
  
5. Quant a la gestió electrònica del procediment administratiu d'esta convocatòria, s'observarà el que disposa l'Ordre 17/2011, de 6 de maig, de la Conselleria de Justícia i Administracions Públiques, per la qual es desplega el capítol II, «De les beques de pràctiques professionals», del Decret 132/2009, de 4 de setembre, del Consell, pel qual es regula la concessió de beques.  
  
Deu. Procés de selecció  
1. La relació d'aspirants s'ordenarà, en primer lloc, d'acord amb la puntuació obtinguda en l'autobaremació, d'acord amb el que establix la base novena d'esta convocatòria.  
En vista dels mèrits al·legats en el currículum, la comissió avaluadora comprovarà estos, d'acord amb la informació obtinguda en l'autobaremació, que s'obtindrà de forma automàtica a l'omplir el currículum, i publicarà durant 10 dies hàbils la llista provisional en la seu electrònica o portal institucional de la Generalitat en internet www.gva.es, ordenada segons la puntuació obtinguda per tots els aspirants, per a la fase d'al·legacions. Tant esta com les successives publicacions s'efectuaran en la seu electrònica o portal institucional de la Generalitat en internet www.gva.es, així com en la pàgina web de la Conselleria de Sanitat Universal i Salut Pública www.gva.san.gva.es.  
  
2. Les 10 persones candidates que obtinguen la millor puntuació seran convocades per a la realització d'una entrevista, on presentaran la documentació acreditativa dels mèrits detallats i en què es valorarà l'adequació del perfil personal i professional de les persones candidates a les activitats que han de desenvolupar.  
La falta d'assistència per la persona candidata a esta entrevista serà causa d'exclusió del procés selectiu.  
3. La comissió avaluadora, durant un termini de 10 dies, publicarà la llista amb la persona que resulte beneficiària de la beca, i podran els candidats formular les al·legacions que consideren oportunes.  
4. Transcorregut el termini d'al·legacions assenyalat, es donarà per finalitzat el procés de selecció i la comissió avaluadora, en el termini de deu dies, elaborarà una proposta de resolució que contindrà la persona beneficiària i una borsa de reserva, que estarà constituïda pels aspirants que no resulten adjudicataris de la beca, prioritzada per ordre de puntuació per a cobrir la vacant que puga produir-se durant el període de vigència d'esta. Així mateix, s'inclourà una relació dels aspirants les sol·licituds dels quals han sigut desestimades, i s'hi indicaran les causes que han motivat la denegació.  
5. En cas d'empat, es resoldrà este a favor de la persona que haja acreditat el reconeixement per l'òrgan competent de tindre una discapacitat, ser víctima de violència de gènere o d'accions terroristes. Es considerarà primer el candidat que tinga la puntuació major obtinguda, d'acord amb allò que s'ha assenyalat a continuació, i per este ordre:  
  
a) En primer lloc, el candidat o la candidata que haja obtingut major puntuació en l'apartat relatiu a l'entrevista.  
b) Si persistix la igualtat, qui haja obtingut major puntuació en l'apartat relatiu a expedient acadèmic.  
c) Si persistix la igualtat, qui haja obtingut major puntuació en l'apartat relatiu als coneixements addicionals.  
d) Si persistix la igualtat, qui haja obtingut major puntuació en l'apartat relatiu a coneixements de valencià.  
e) Si persistix la igualtat, qui haja obtingut major puntuació en l'apartat relatiu a coneixements d'idioma de la Unió Europea.  
f) Si persistix la igualtat, qui haja obtingut major puntuació en l'apartat relatiu a altres mèrits.  
g) Si encara persistix la igualtat, es dirimirà per ordre alfabètic de cognoms i nom, començant per la lletra w, conforme al resultat del sorteig que va tindre lloc el 5 de desembre de 2014 (DOCV 7425 17.12.2014).  
  
Onze. Termini de resolució i notificació  
1. El termini màxim per a dictar i notificar la resolució sobre les sol·licituds formulades serà de tres mesos, a comptar des de la data de publicació de la convocatòria en el Diari Oficial de la Comunitat Valenciana, sense perjuí de l'ampliació del termini en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. En el cas que transcórrega el termini establit, sense que s'haja dictat i notificat una resolució expressa, les persones interessades podran entendre desestimades les seues sol·licituds per silenci administratiu, de conformitat amb el que establix l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
3. Vista la proposta motivada de resolució, formulada per la comissió de valoració, la persona titular de la direcció general amb competències en matèria d'atenció al pacient, per delegació, dictarà la resolució de concessió i es publicarà en el Diari Oficial de la Comunitat Valenciana.  
4. La publicació d'esta resolució produirà efectes de notificació a les persones interessades, d'acord amb el que disposen els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica de la Generalitat en Internet https://sede.gva.es/, així com en la pàgina web de la Conselleria de Sanitat Universal i Salut Pública www.san.gva.es.  
  
5. Les resolucions que es dicten esgoten la via administrativa i contra estes podrà interposar-se, potestativament, un recurs de reposició davant de l'òrgan que les va dictar, en el termini d'un mes a comptar des de l'endemà de la publicació de la resolució corresponent, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que consideren convenient.  
  
  
Dotze. Drets i obligacions dels becaris i incidències  
1. El becari haurà d'estar al corrent en el compliment de les seues obligacions tributàries i davant de la Seguretat Social amb anterioritat a dictar-se la proposta de resolució de concessió de les beques, de conformitat amb el que establix l'article 14.1.e de la Llei 38/2003, de 17 de novembre, General de Subvencions, i per a això autoritza expressament l'Administració, per a la seua obtenció directa al subscriure el model de sol·licitud.  
2. La persona beneficiària està obligada a acceptar la concessió de la beca i renunciar a qualsevol altra beca coetània que es gaudisca.  
3. La persona beneficiària de la beca està obligada a incorporar-se a la direcció general amb competències en matèria d'atenció al pacient en el termini que s'indique, per a realitzar l'activitat que ha motivat la concessió durant el període de gaudi, i guardar el degut secret i confidencialitat dels assumptes en què intervinga, així com complir les obligacions establides en l'article 14 de la Llei 38/2003, de 17 de novembre, General de Subvencions.  
4. La persona adjudicatària de la beca haurà de presentar, en el termini de deu dies hàbils següents a la publicació de la resolució de la concessió en el Diari Oficial de la Comunitat Valenciana, la documentació següent:  
a) Model de domiciliació bancària, degudament emplenat, en què constarà el número de compte en què es rebran les transferències mensuals.  
b) Acreditació de la titularitat del compte bancari, així com de l'IBAN, que s'assenyale en el model de domiciliació bancària.  
5. El tutor o tutora ordenarà les activitats de formació del becari i organitzarà el temps de dedicació a les esmentades activitats, que no serà superior a 30 hores setmanals.  
6. Per mitjà de l'acceptació de les bases de la convocatòria el becari cedix, gratuïtament i de forma indefinida, els resultats que s'obtinguen com a conseqüència del desenvolupament de la beca, així com la memòria final, si és el cas, a l'entitat concedent de la beca, que es reserva el dret de la seua publicació i utilització, llevat que la normativa aplicable en determinades matèries dispose una altra cosa.  
7. Finalitzat el període de gaudi de la beca i amb un informe previ favorable del tutor o tutora, s'expedirà el corresponent certificat d'aptitud i aprofitament a favor del becari o becària.  
  
Tretze. Obligacions de l'entitat concedent  
1. Són obligacions de la Conselleria de Sanitat Universal i Salut Pública, en relació amb la beca concedida d'acord amb estes bases:  
a) Proporcionar el suport necessari, així com facilitar la utilització dels mitjans, instruments i equips que calguen per al desenvolupament normal de l'activitat.  
b) Designar un tutor o tutora per a la coordinació, orientació i direcció tècnica de l'activitat que exerciran. El tutor o tutora assignarà les funcions que han de realitzar els becaris durant les pràctiques professionals, realitzarà el seguiment i prestarà el suport necessari, resoldrà els dubtes que puguen sorgir i avaluarà l'aprofitament obtingut per les persones beneficiàries.  
c) Vetlar pel desenvolupament adequat del programa de formació.  
d) Tramitar l'alta en el Règim General de la Seguretat Social i efectuar les corresponents cotitzacions, en aplicació del que disposa el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació.  
  
e) Expedir un certificat d'aptitud i aprofitament a favor del becari, després de la finalització del termini de la beca i després de l'informe favorable del tutor o tutora.  
  
Catorze. Situacions de la persona beneficiària de la beca i règim d'incompatibilitats  
1. Quan el beneficiari o beneficiària de la beca siga un empleat públic de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.  
2. Quan la persona beneficiària no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb la Direcció General competent en matèria d'atenció al pacient.  
3. La beca objecte de la present convocatòria és incompatible amb l'exercici de qualsevol beca o ajuda, així com amb la realització de qualsevol activitat laboral remunerada, que supose concurrència amb l'objecte i dedicació de la beca o que impedisca el compliment de les obligacions derivades del normal desenvolupament d'esta.  
  
Quinze. Pèrdua del dret de cobrament i reintegrament  
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions.  
2. Correspondrà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents a la finalitat de l'ajuda.  
b) Quan s'incórrega en algun dels casos d'incompatibilitat de la beca establits en la base quinzena.  
3. En la tramitació del procediment es garantirà, en tot cas, el dret d'audiència a la persona interessada.  
  
Setze. Renúncia  
La renúncia a la beca suposarà la pèrdua de tots els drets inherents a esta i, per tant, el seu import deixarà de percebre's a partir d'eixe moment.  
  
Dèsset. Protecció de dades  
Les dades personals de totes les persones interessades, recollides durant el transcurs del procediment derivat d'esta convocatòria, seran incloses en un fitxer automatitzat, en els termes i condicions que es recullen en la Llei Orgànica 15/1999, de 13 de desembre, de protecció de dades de caràcter personal, així com en el Reial Decret 1720/2007, de 21 de desembre, pel qual s'aprova el reglament de desplegament de l'esmentada llei orgànica, i en l'Ordre 3/2011, de 8 de novembre, de la Conselleria d'Hisenda i Administració Pública (DOCV 6654, 18.11.2011), per la qual es crea un fitxer de dades de caràcter professional denominat Beques de Pràctiques Professionals.  
  
  
Díhuit. Facultats d'interpretació  
La direcció general amb competències en matèria d'atenció al pacient, en virtut de delegació i d'acord amb el que establix l'article 13 del Decret 132/2009, de 4 de setembre del Consell, queda facultada per a resoldre els dubtes i els conflictes que pogueren plantejar els beneficiaris de les beques en l'exercici de les seues funcions o la unitat administrativa que els tutele, després de vist l'expedient contradictori, i amb plena subjecció al que disposa esta ordre de convocatòria, el Decret 132/2009, i la resta de normativa general o sectorial que puga ser aplicable.  
  
  
ANNEX II  
Barem per a avaluar els mèrits personals en la concessió  
de la beca, per a la realització de pràctiques professionals  
en la direcció general amb competències   
en matèria d'atenció al pacient  
  
A) Expedient acadèmic: fins a un màxim de 13 punts.  
1. Nota mitjana ponderada de l'expedient acadèmic: es valorarà entre 5 i 10 punts.  
Quan la ponderació estiga realitzada amb una puntuació 0-4 s'aplicarà el que disposa l'article 1, apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius comunes dels plans d'estudi dels títols universitaris de caràcter oficial. No obstant això, es recomana aportar un certificat on conste la nota mitjana ponderada entre 5-10 punts.  
2. Altres títols acadèmics oficials, que no constituïsquen un requisit per a la concessió: es valorarà fins a un màxim de 3 punts, a raó de:  
  
- Doctor: 2 punts  
- Altres llicenciatures o graus: 1 punt  
  
B) Coneixement de valencià: fins a un màxim de 2.50 punts.  
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala, i es puntuarà exclusivament el nivell més alt acreditat:  
  
- Oral: 0.25 punts  
- Elemental: 0.50 punts  
- Mitjà: 0.75 punts  
- Superior: 1 punt  
2. Especialitat de Correcció de Textos: 0.50 punts  
3. Especialitat en Llenguatge Administratiu: 0.50 punts  
4. Especialitat en Llenguatge en Mitjans de comunicació: 0.50 punts.  
  
C) Coneixement d'idiomes de la Unió Europea: fins a un màxim d'1 punt.  
1. Es valorarà cada nivell superat, d'acord amb el Marc Comú Europeu de Referència per a les Llengües, A-1, A-2, B-1, B-2 CI, amb 0.20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat, de conformitat amb el que establix el Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió en Llengües Estrangeres (DOCV 7027, 20.05.2013). En el cas que el coneixement de l'idioma s'acredite per títol universitari i haja sigut valorat en l'apartat A.2) no es podrà computar també en este apartat, En cap cas es puntuaran en este subapartat cursos de valencià.  
  
  
D) Coneixements addicionals: fins a un màxim de 6 punts.  
1. Experiència professional o laboral relacionada directament amb l'objecte de la beca, fins a 2 punts, computant-se 0.10 per cada mes completat acreditat.  
2. Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament, de duració igual o superior a 15 hores, que hagen sigut cursats o impartits per l'interessat, d'acord amb l'escala següent:  
a) De 200 o més hores: 3.00 punts.  
b) De 100 o més hores: 2.00 punts.  
c) De 75 o més hores: 1.50 punts.  
d) De 50 o més hores: 1.00 punts.  
e) De 25 o més hores: 0.50 punts.  
f) De 15 o més hores: 0.20 punts.  
Els centres de formació que impartisquen cursos deuen ser organismes oficials o centres reconeguts.  
En cap cas es puntuaran en el present subapartat els cursos de valencià i els d'idiomes.  
  
E) Entrevista: fins a un màxim de 7 punts.  
La valoració que s'atorgue en este apartat no podrà superar el 30 % de la puntuació màxima que es puga obtindre per mitjà de la suma de la resta d'apartats que s'incloguen en estes bases.  
  
F) Altres mèrits: 2 punts.  
Títol màster universitari, directament relacionat amb l'objectiu de la beca, que complisca els requisits de l'article 15 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.